Ettepanek Põltsamaa valla kaasavasse eelarvesse 2022

Tapiku külade Selts

tapikuks@gmail.com

Hiie Nugis tel:53850237

**Kaks varikatusega lauda ja grillimisvõimalus Tapiku külaplatsil.**

 Et suurendada vaba aja veetmise võimalusi Tapiku külaplatsil, on tore kui seal asub paar katusealuselist ilmastikukindlalt lauda koos pinkidega ja statsionaarne grill, mis oleks kõigile avalikuks kasutamiseks.

 Tapiku külaplatsil toimuvad erinevad üritused- külapäevad, kohvikute päevad, kõrvitsapäevad,

jaanipeod,suguvõsa kokkutulekud, võrkpallimängud peredega, sõpruskondade kokkusaamised. Sageli peatuvad suvel möödasõitjad, tulevad külaplatsile kiikuma ja pikniku pidama. Tapikut läbib ka Peraküla-Ähijärve eesti pikim RMK matkarada, matkalised puhkavad jalga ja kinnitavad keha.

 Seltsi üritustel ja erinevate seltskondade kokku saamistel külaplatsil on tihti küsitud grillimis- võimalust. Grill ja varikatusega lauad leiavad külaplatsil kindlasti tihedat kasutamist ja neid on võimalik kasutada igal ajal kõikidel külastajatel ja nende korrashoiu eest hoolitseb Tapiku Külade Selts.

 Ettepaneku tulemuste otsesteks kasusaajateks on kõik Tapiku külaplatsi külastavad inimesed, orienteeruvalt 250-300 suve jooksul. Kohalik kogukond, seltsi liikmed peredega ca 80, seltsi üritustel osalejad ca 300 ja matkaraja läbijad ca 100.

 Ettepaneku esitamise oleme läbi arutanud kohaliku kogukonnaga ja seltsi liikmetega, nähti selle vajalikkust ja kiideti heaks.

 Eelarve koostamiseks oleme võtnud hinnapakkumised varikatusega laudade ja grilli ostmiseks:

Puukujurid OÜ-lt 2 käsitööna valminud naturaalsest puidust ilmastikukindlaks viimistletud varikatusega lauda koos transpordiga ja paigaldamisega Tapiku Külaplatsile. 3012 €

Naruto OÜ-lt eritellimusel kaanega grill 340 €, mille ankurdame grillimisalale.

Ettepaneku kogumaksumus: 3352€